**การลงประชามติรัฐธรรมนูญอียิปต์ พ.ศ. 2554** มีขึ้นในวันที่ 19 มีนาคม พ.ศ. 2554 ภายหลังการปฏิวัติอียิปต์ พ.ศ. 2554 มีผู้มีสิทธิ์มากกว่า 14 ล้านคน (77%) ลงมติเห็นชอบ ขณะที่ราว 4 ล้านคน (23%) คัดค้านการเปลี่ยนแปลงรัฐธรรมนูญ ผู้ออกมาใช้สิทธิ์ลงประชามติมีเพียง 41% จากทั้งหมด 45 ล้านคนเท่านั้น

การปฏิรูปรัฐธรรมนูญที่ได้รับความเห็นชอบนี้รวมไปถึงการจำกัดการดำรงตำแหน่งของประธานาธิบดีให้เหลือมากสุดเพียงสองวาระ วาระละสี่ปีเท่านั้น การควบคุมดูแลการเลือกตั้งของฝ่ายตุลาการ การกำหนดให้ประธานาธิบดีจะต้องแต่งตั้งรองประธานาธิบดี คณะกรรมการร่างรัฐธรรมนูญฉบับใหม่ภายหลังการเลือกตั้งสมาชิกรัฐสภา และกำหนดให้ผู้ลงสมัครรับเลือกตั้งประธานาธิบดีสามารถลงสมัครได้ง่ายขึ้น โดยมีประชากรลงชื่อ 30,000 คน จากอย่างน้อย 15 จังหวัด สมาชิกสภานิติบัญญัติ 30 คน หรือการเสนอชื่อโดยพรรคการเมืองซึ่งมีที่นั่งอย่างน้อยหนึ่งที่ในสภานิติบัญญัติ

การปฏิรูปดังกล่าวได้รับการรับรองจากทั้งสองฝ่ายว่าเป็นการเพิ่มการป้องกันประชาธิปไตย แต่ผู้คัดค้านโต้แย้งว่าหลักการต่าง ๆ ยังคงไม่ได้ไม่ไกล และการเลือกตั้งจัดขึ้นเร็วเกินไปซึ่งอาจเอื้อประโยชน์แก่กลุ่มผู้คัดค้าน ภราดรภาพมุสลิม และสมาชิกของอดีตพรรคประชาธิปไตยแห่งชาติ ซึ่งปกครองอียิปต์ภายใต้ฮอสนี มุบารัก ผู้สนับสนุนยังอ้างถึงความกังวลที่ว่าการรอนานเกินไปอาจเพิ่มโอกาสให้ฝ่ายทหารกลับมาทวงคืนอำาจหรือความเสี่ยงต่อความไร้เสถียรภาพก่อนการเลือกตั้ง

การเลือกตั้งสมาชิกสภานิติบัญญัติกำหนดให้จัดขึ้นภายในหกเดือนข้างหน้า โดยกลุ่มที่กำลังทำงานเพื่อก่อตั้งพรรคการเมืองใหม่หลายกลุ่ม ได้เริ่มทำการหาเสียงแล้ว

ประวัติ
-------

รัฐธรรมนูญอียิปต์ฉบับ พ.ศ. 2514 ถูกยับยั้งโดยสภากองทัพสูงสุดเมื่อวันที่ 13 กุมภาพันธ์ พ.ศ. 2554 สองวันหลังจากการลาออกของฮอสนี มุบารัก ทางสภาได้จัดตั้งคณะกรรมการตุลาการขึ้นเพื่อร่างข้อแปรบัญญัติเพื่อปูทางสำหรับการเลือกตั้งสมาชิกรัฐสภาและประธานาธิบดีต่อไป

หากผลการลงประชามติส่วนใหญ่ไม่เห็นด้วยกับร่างรัฐธรรมนูญดังกล่าว รัฐธรรมนูญฉบับ พ.ศ. 2514 จะถูกทำให้เป็นโมฆะ และรัฐธรรมนูญฉบับใหม่จะถูกร่างขึ้นก่อนหน้าการเลือกตั้ง ซึ่งคาดว่าน่าจะขยายเวลาที่คาดการณ์ไว้ของช่วงถ่ายโอนอำนาจจนกระทั่งการเลือกตั้งไปจนถึง พ.ศ. 2555

ผลการลงประชามติ
---------------

| การลงประชามติรัฐธรรมนูญอียิปต์ พ.ศ. 2554 |
| --- |
| ทางเลือก | คะแนนเสียง |  % |
| Referendum passed **เห็นชอบ** | **14,192,577** | **77.27%** |
| ไม่เห็นชอบ | 4,174,187 | 22.73% |
| บัตรดี | 18,366,764 | 99.08% |
| บัตรเสียหรือไม่ลงคะแนน | 171,190 | 0.92% |
| **คะแนนเสียงทั้งหมด** | **18,537,954** | **100.00%** |
| อัตราการลงคะแนน | 41.2% |
|
|
|

อ้างอิง
-------

1. ↑  Zayan, Jailan (2011-03-04). "AFP: New Egypt PM addresses crowds in Tahrir Square". Google.com. สืบค้นเมื่อ 2011-03-19.[*ลิงก์เสีย*]
2. 1 2  Michael, Maggie (2011-03-11). "Constitutional amendments approved in Egypt referendum". The Star. สืบค้นเมื่อ 2011-03-21.
3. ↑  "Commission announces proposed changes to Egyptian Constitution | Al-Masry Al-Youm: Today's News from Egypt". Al-Masry Al-Youm. 2011-02-26. สืบค้นเมื่อ 2011-03-19.
4. ↑  "Egypt cyber activists say they met military rulers". Agence France-Presse. สืบค้นเมื่อ 2011-02-15.[*ลิงก์เสีย*]
5. ↑  "Egypt to call March referendum this week: lawyer". Reuters. คลังข้อมูลเก่าเก็บจากแหล่งเดิมเมื่อ 2011-03-02. สืบค้นเมื่อ 2011-03-19.
6. ↑  "BBC News - Q&A: Egypt's constitutional referendum". bbc.co.uk. 2011-02-11. สืบค้นเมื่อ 2011-03-19.
7. ↑  Yolande Knell. "BBC News - Egypt referendum strongly backs constitution changes". Bbc.co.uk. สืบค้นเมื่อ 2011-03-21.